138 H. C. MILLIES OR AT 10. 



sive in alia quacumque disciplina aut arte ponere in animo habeatis, vos 

 sincere elegantioris doctrinae amore flagrare, rectiores identidem rerum 

 notiones appetere, quidquid bonum, iustum, pulcrum, sanctum est seclulo 

 sequi existimo: ad haec omnia me quantum potero et monitorem et adiu- 

 torem habebitis. Quam iucundum sit praeceptori, generosae indolis ha- 

 bere discipulos, quibus indefessum disciplinarum studium, quibus animi 

 pietas, morum probitas curae cordique est, in munere antea gesto iam usu 

 cognovi: ex maiori vestrum numero maius etiam hoc laboris solatium 

 exspecto. Vobis omnibus prodesse, vobis imprimis, qui literis et theolo- 

 giae nomen dedistis, viam monstrare, qua per literas quoque orientales 

 aditus ad sanctissimam theologiam paratur, amicum semper me praebere 

 animus est: vos, dum cum reliquis Professoribus , collegis nunc aestuma- 

 tissimis, vestram quaero salutem, fidem dextrasque rogo. Imprimis autem 

 vestrum ipsorum commodum , Ecclesiae incrementum , patriae salutem , 

 huius Academiae famam ob oculos habetote, ut multi ex vobis prodeant 

 viri eruditionis copia, pietatis sinceritate, morumque probitate conspicui. 



Tu vero, Deus 0. M. paterque noster in Christo, ut hoc his omnibus 

 concedere, niihique ab limine inde hie quoque praesens adesse, Tuo spiritu 

 me imbuere, Tuo auxilio me adiuvare velis, ex animo precor! 



DIXI. 



